માણસની પ્રકૃતિ કેવી થતી જાય છે! એ પોતાના સ્વાર્થ માટે અને પોતાની સત્તા ટકાવી રાખવા માટે આખી દુનિયાને સારું લગાડશે, પણ પોતાના લોકોની જરાયે દરકાર નહીં કરે! માણસ આગળ આવે તેમાં તેના નજીકના લોકોનો બહુ મોટો ફાળો હોય છે. કેટલા લોકો પોતાની સફળતામાં મહત્ત્વનો ભાગ ભજવનારાને ક્રેડિટ આપતા હોય છે? આપણા માટે ઘણાયે પ્રાર્થનાઓ કરી હોય છે, ઘણાએ ઉજાગરા કર્યા હોય છે. આપણી સફળતા માટે માત્ર આપણે જ કારણભૂત નથી હોતા, બીજા ઘણા લોકોની મહેનત પણ હોય છે.